ሉሲ በሰማይ ላይ
በጁፒተር አካባቢ ያሉ ግዙፍ አለቶችን ወይም አስቴሮይዶችን ተፈጥሮና ይዘት ለመመርመር የታቀዱ የአሜሪካው ብሄራዊ የኤሮኖቲክስና የጠፈር አስተዳደር - ናሳ ተልዕኮዎች ከሆኑት አንደኛዋ መንኩራኩር በኢትዮጵያዪቱ “ድንቅነሽ” ስም ተሰይማለች።“ሉሲ” ተብላ የምትጠራው መንኩራኩር ወደ ጁፒተር ምኅዋር የምትተኮሰው ከሁለት ዓመታት በኋላ መሆኑንና ከአራት ዓመታት የጠፈር ላይ ጉዞ በኋላ ከምትቃኛቸው አለቶች የመጀመሪያው ጋ እንደምትደርስ የናሳ ሳይንቲስቱና የጎዳርድ የበረራ ማዕከል አሶሺየት ዳይሬክተር ዶ/ር ብሩክ ላቀው ለአሜሪካ ድምፅ ገልፀዋል።የ “ሉሲ” ቡድን አባላት ሰሞኑን ኢትዮጵያ ውስጥ በየክልሉ እየተዘዋወረች ላለችው “ሉሲ” ተልዕኮዋ የተሣካ እንዲሆን መልዕክታቸውን በትዊተር አስተላልፈውላታል።የቡድኑ መሪም የፊታችን መስከረም ወደ ኢትዮጵያ ሄደው ንግግር እንዲያደርጉ ሁኔታዎችን ለማመቻቸት እየጣሩ መሆናቸውን ዶ/ር ብሩክ ላቀው ተናግረዋል። 